Diari Oficial de la Generalitat Valenciana


Sumari del DOGV 7071, del 19-07-2013 (2013/7317)

Subhasta de béns immobles en Aldaia.
------------------------------------

### Dades del document

Número de DOGV
:   7071

Data del DOGV
:   19-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7317


Organisme emissor
:   Notaria de Manuel González-Lliberós Casanova

Tipus de document
:   Subhasta

Subhasta de béns immobles en Aldaia. [2013/7317]  
Manuel González-Lliberós Casanova, notari del Col·legi de València, amb residència a Aldaia, faig saber:   
Que en la meua notaria, sítia a Aldaia (València), carrer de Miquel Grau 1-B, cantó a la plaça d'Europa, es tramita venda extrajudicial, conforme a l'article 129 de la Llei d'Hipotecària, aplicant-se l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris sense Recursos, de les següents finques hipotecades:  
1. Urbana. número cent vint-i-set. Vivenda àtic dúplex en plantes alta quinta i sexta, de la casa número set del carrer de Ferrer i Pastor d'Aldaia, porta assenyalada amb la lletra M en la quinta planta del vestíbul quatre. Disposa de dos terrasses xafables de quinze metres seixanta-nou decímetres quadrats de superfície total, d'ús exclusiu d'esta, i té una superfície útil de huitanta-cinc metres setanta decímetres quadrats, i construïda amb elements comuns de cent tretze metres cinquanta-nou decímetres quadrats.  
Quota de participació: 1,698 per cent.  
Registre: en el de la Propietat d'Aldaia, al tom 2.857, llibre 482, foli 121, finca 22.449.  
2. Urbana. Número vint-i-u. Plaça d'aparcament situada en planta de soterrani, assenyalada amb el número vint-i-u. Té una superfície útil d'onze metres noranta-quatre decímetres quadrats i construïda amb elements comuns de vint-i-huit metres noranta-un decímetres quadrats.   
  
Quota de participació: 0,259 per cent.  
Registre: en el de la Propietat d'Aldaia al tom 2937, llibre 520 d'Aldaia, foli 60, finca 22.237.  
3. Urbana. Número setanta-dos. Traster situat en planta baixa, assenyalat amb el número vint. Té una superfície útil de cinc metres trenta-nou decímetres quadrats i construïda amb elements comuns de sis metres setanta-dos decímetres quadrats.  
Quota de participació: 0,060 per cent.  
Registre: en el de la Propietat d'Aldaia al tom 2.740, llibre 416 d'Aldaia, foli 108, finca 22.339.  
Formen part les finques descrites de l'edifici siti a Aldaia, amb fatxada principal al carrer de vianants de Ferrer i Pastor, números u, tres, cinc i set de policia urbana.  
Com que és procedent la subhasta de les finques, es fan saber les seues condicions:  
1. Tindrà lloc en la meua notaria una única subhasta el dia 29 d'agost de 2013, a les 10.00 hores, sent el tipus base el de cent seixanta-dos mil cinc-cents trenta-huit euros i vint cèntims (162.538,20 €) per a la vivenda, registral 22.449; dotze mil tres-cents onze euros i noranta cèntims (12.311,90 €) per a la plaça d'aparcament, registral 22.237; i dos mil huit-cents seixanta-un euros i huitanta-cinc cèntims (2.861,85 €) per al traster, registral 22.339, en total cent setanta-set mil set-cents onze euros i noranta-cinc cèntims (177.711,95 €); que és pactat en l'escriptura de préstec hipotecari del qual prové. No obstant això, si es presentaren postures per un import igual o superior al 70 per cent del valor pel qual els béns ixen, s'entendran adjudicades les finques a qui faça la millor postura.  
  
2. Quan la millor postura presentada fóra inferior al 70 per cent del tipus assenyalat per a la subhasta, podrà el deutor presentar, en el termini de 10 dies, tercer que millore la postura, oferint quantitat superior al 70 per cent del valor de taxació o que, tot i ser inferior al dit import, resulte suficient per a aconseguir la completa satisfacció del dret de l'executant.  
3. Transcorregut l'expressat termini sense que el deutor del bé realitze el que preveu el paràgraf anterior, el creditor podrà demanar, dins del terme de cinc dies, l'adjudicació de la finca per import igual o superior al 60 per cent del valor de taxació.  
4. Si el creditor no fera ús de la mencionada facultat, s'entendrà adjudicada la finca a qui haja fet la millor postura, sempre que la quantitat que haja oferit supere el 50 per cent del valor de taxació, o tot i ser inferior, cobrisca, almenys, la quantitat reclamada per tots els conceptes.  
5. Si en l'acte de la subhasta no hi haguera cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
6. Si el creditor no fera ús de la facultat a què es referix el paràgraf anterior, caldrà ajustar-se al que preveu l'article 236.n del Reglament Hipotecari.  
La documentació i certificació del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.30 a 13.30 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 % del tipus que corresponga a la subhasta, per mitjà de xec bancari a nom del notari.  
  
Podran fer-se postures per escrit en plec tancat, acompanyant el xec del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior podrà fer-se cedint a un tercer.  
  
  
Aldaia, 9 de juliol de 2013.- El notari: Manuel González-Lliberós Casanova.